CELEX: 22016D0499
Language: sk
Date: 2015-02-25 00:00:00
Title: Rozhodnutie Spoločného výboru EHP č. 11/2015 z 25. februára 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/499]

7.4.2016   
               
               
                  SK
               
               
                  Úradný vestník Európskej únie
               
               
                  L 93/18
               
            ROZHODNUTIE SPOLOČNÉHO VÝBORU EHP
      č. 11/2015
      z 25. februára 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/499]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) č. 488/2014 z 12. mája 2014, ktorým sa mení nariadenie (ES) č. 1881/2006, pokiaľ ide o maximálne hodnoty obsahu kadmia v potravinách (1), sa má začleniť do Dohody o EHP.
               
            
                  (2)
               
               
                  Nariadenie Komisie (EÚ) č. 589/2014 z 2. júna 2014, ktorým sa stanovujú metódy odberu vzoriek a analýzy na kontrolu hladín dioxínov, dioxínom podobných PCB a dioxínom nepodobných PCB v určitých potravinách a ktorým sa zrušuje nariadenie (EÚ) č. 252/2012 (2), sa má začleniť do Dohody o EHP.
               
            
                  (3)
               
               
                  Nariadenie Komisie (EÚ) č. 601/2014 zo 4. júna 2014, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o potravinové kategórie mäsa a používanie určitých prídavných látok v mäsových prípravkoch (3), sa má začleniť do Dohody o EHP.
               
            
                  (4)
               
               
                  Nariadenie Komisie (EÚ) č. 923/2014 z 25. augusta 2014, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie hliníkových lakov s obsahom riboflavínov (E 101) a košenily, kyseliny karmínovej, karmínov (E 120) v určitých kategóriách potravín, a príloha k nariadeniu (EÚ) č. 231/2012, pokiaľ ide o špecifikácie riboflavínov (E 101) (4), sa má začleniť do Dohody o EHP.
               
            
                  (5)
               
               
                  Odporúčanie Komisie 2014/118/EÚ z 3. marca 2014 o monitorovaní stôp brómovaných spomaľovačov horenia v potravinách (5) sa má začleniť do Dohody o EHP.
               
            
                  (6)
               
               
                  Nariadením (EÚ) č. 589/2014 sa zrušuje nariadenie Komisie (EÚ) č. 252/2012 (6) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (7)
               
               
                  Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (8)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XII prílohy II k Dohode o EHP sa mení takto:
      
                  1.
               
               
                  V bode 54zzzz [nariadenie Komisie (ES) č. 1881/2006] sa dopĺňa táto zarážka:
                  
                              „—
                           
                           
                              
                                 32014 R 0488: nariadenie Komisie (EÚ) č. 488/2014 z 12. mája 2014 (Ú. v. EÚ L 138, 13.5.2014, s. 75).“
                           
                        
            
                  2.
               
               
                  V bode 54zzzzr [nariadenie Európskeho parlamentu a Rady (ES) č. 1333/2008] sa dopĺňajú tieto zarážky:
                  
                              „—
                           
                           
                              
                                 32014 R 0601: nariadenie Komisie (EÚ) č. 601/2014 zo 4. júna 2014 (Ú. v. EÚ L 166, 5.6.2014, s. 11),
                           
                        
                              —
                           
                           
                              
                                 32014 R 0923: nariadenie Komisie (EÚ) č. 923/2014 z 25. augusta 2014 (Ú. v. EÚ L 252, 26.8.2014, s. 11).“
                           
                        
            
                  3.
               
               
                  V bode 69 [nariadenie Komisie (EÚ) č. 231/2012] sa dopĺňa táto zarážka:
                  
                              „—
                           
                           
                              
                                 32014 R 0923: nariadenie Komisie (EÚ) č. 923/2014 z 25. augusta 2014 (Ú. v. EÚ L 252, 26.8.2014, s. 11).“
                           
                        
            
                  4.
               
               
                  Za bod 86 [nariadenie Európskeho parlamentu a Rady (EÚ) č. 1169/2011] sa vkladá tento bod:
                  
                              „87.
                           
                           
                              
                                 32014 R 0589: nariadenie Komisie (EÚ) č. 589/2014 z 2. júna 2014, ktorým sa stanovujú metódy odberu vzoriek a analýzy na kontrolu hladín dioxínov, podobných dioxínom PCB a dioxínom nepodobných PCB v určitých potravinách a ktorým sa zrušuje nariadenie (EÚ) č. 252/2012 (Ú. v. EÚ L 164, 3.6.2014, s. 18).“
                           
                        
            
                  5.
               
               
                  Za bod 16 (odporúčanie Komisie 2013/647/EÚ) pod nadpisom AKTY, KTORÉ VEZMÚ ZMLUVNÉ STRANY NA VEDOMIE sa vkladá tento bod:
                  
                              „17.
                           
                           
                              
                                 32014 H 0118: odporúčanie Komisie 2014/118/EÚ z 3. marca 2014 o monitorovaní stôp brómovaných spomaľovačov horenia v potravinách (Ú. v. EÚ L 65, 5.3.2014, s. 39).“
                           
                        
            
                  6.
               
               
                  Text bodu 70 [nariadenie Komisie (EÚ) č. 252/2012] sa vypúšťa.
               
            Článok 2
      Znenie nariadení (EÚ) č. 488/2014, (EÚ) č. 589/2014, (EÚ) č. 601/2014, (EÚ) č. 923/2014 a odporúčania 2014/118/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 26. februára 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 25. februára 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 138, 13.5.2014, s. 75.
      
         (2)  Ú. v. EÚ L 164, 3.6.2014, s. 18.
      
         (3)  Ú. v. EÚ L 166, 5.6.2014, s. 11.
      
         (4)  Ú. v. EÚ L 252, 26.8.2014, s. 11.
      
         (5)  Ú. v. EÚ L 65, 5.3.2014, s. 39.
      
         (6)  Ú. v. EÚ L 84, 23.3.2012, s. 1.
      
         (*)  Ústavné požiadavky neboli oznámené.